Ալեքսանդր Կովալենկո (ֆուտբոլիստ, 2003)

**Ալեքսանդր Իգորևիչ Կովալենկո** (, ), ռուս ֆուտբոլիստ, կիսապաշտպան, որը խաղում է «Սոչի» ակումբում։

## Կենսագրություն
Ֆուտբոլիստ Ալեքսանդր Կովալենկոյի թոռն է, որը 1973 թվականին Երևանի «Արարատի» կազմում նվաճել է ԽՍՀՄ չեմպիոնի և գավաթակրի տիտղոսները։ Կովալենկոյի խոսքով՝ նրա մայրը հայ է, իսկ «հայրը՝ կիսով չափ հայ, կիսով չափ ուկրաինացի»։

### Ակումբային կարիերա
2020/21 մրցաշրջանում Կովալենկոն «Չերտանովոյի» երիտասարդական թիմի կազմում անցկացրել է 17 խաղ և խփել 6 գոլ Ռուսաստանի պատանեկան լիգայում, ինչպես նաև 16 խաղ և խփել 2 գոլ՝ երիտասարդական առաջնությունում։

2021/22 մրցաշրջանում նա «Չերտանովոյի» երիտասարդական թիմի կազմում անցկացրել է 7 խաղ և խփել 1 գոլ պատանեկան լիգայում, իսկ 2021 թվականի հուլիսի 24-ին առաջին խաղն է անցկացնել Ֆուտբոլի ազգային լիգա-2-ում (ՖԱԼ-2)՝ փոխարինման դուրս գալով Ձերժինսկի «Խիմիկի» դեմ խաղում (0:0):

2022 թվականի փետրվարի 6-ին Կովալենկոն պայմանագիր է կնքել ՌՊԼ-ի «Կռիլյա Սովետով» ակումբի հետ։ Մարտի 6-ին նա նորամուտն է նշել լիգայում՝ փոխարինման դուրս գալով 20-րդ տուրի «Արսենալի» դեմ խաղում (2:2), իսկ արդեն ապրիլի 10-ին նա առաջին անգամ խաղացել է մեկնարկային կազմում՝ 24-րդ տուրի «Ուրալի» դեմ խաղում (1:0):

2022 թվականի հուլիսի 25-ին Կովալենկոն պայմանագիր է կնքել «Սոչի» ակումբի հետ, բայց շարունակել է վարձավճարով խաղալ Սամարայի «Կռիլյա Սովետովում»։

Օգոստոսի 27-ին «Ախմատ» ակումբի դեմ խաղում նա իր առաջին գոլն է խփել բարձրագույն դիվիզիոնում։

2022 թվականի դեկտեմբերի 3-ին մասնակցել է Ռուսաստանի գավաթի աստղերի խաղին։

2023 թվականի հունիսի 30-ին պայմանագիր է կնքել ՌՊԼ-ի«Զենիթ» (Սանկտ Պետերբուրգ) ակումբի հետ, որի կազմում դարձել է երկրի չեմպիոն, գավաթակիր և սուպերգավաթակիր։

2024 թվականի օգոստոսի 16-ին նա դարձել է «Օրենբուրգի» խաղացող՝ կնքելով երեք տարվա պայմանագիր: Հաջորդ օրը նա նորամուտն է նշել ակումբի կազմում՝ մեկնարկային կազմում հայտնվելով ՌՊԼ-ի հինգերորդ տուրի՝ «Ռոստովի» դեմ արտագնա խաղում և կատարելով գոլային փոխանցում:

2025 թվականի հուլիսի 25-ին Կովալենկոն վերադարձել է «Սոչի»՝ ստորագրելով չորս տարվա պայմանագիր:

### Կարիերան ազգային հավաքականում
2022 թվականի սեպտեմբերի 7-ին ընդգրկվել է Ռուսաստանի հավաքականի ընդլայնված ցուցակում, իսկ սեպտեմբերի 15-ին կանչվել է Ռուսաստանի հավաքականի ուսումնամարզական հավաքին և Ղրղզստանի հավաքականի դեմ ընկերական խաղին։ Սեպտեմբերի 24-ին նորամուտն է նշել Ռուսաստանի ազգային հավաքականում Ղրղզստանի հավաքականի հետ ընկերական խաղում։

2022 թվականի նոյեմբերի 16-ին առաջին խաղն է անցկացրել Ռուսաստանի երիտասարդական հավաքականում Սերբիայի հավաքականի դեմ։

2025 թվականի նոյեմբերի 5-ին հայտնի է դարձել, որ Հայաստանի ֆուտբոլի ֆեդերացիան բանակցում է Կովալենկոյի հետ՝ Հայաստանի ազգային հավաքականում ընդգրկվելու հարցով։

## Նվաճումներ
**«Զենիթ»**

* Ռուսաստանի չեմպիոն՝ 2023/24
* Ռուսաստանի գավաթակիր՝ 2023/24
* Ռուսաստանի սուպերգավաթակիր՝ 2023

## Ակումբային վիճակագրություն

## Ելույթներն ազգային հավաքականում

## Ծանոթագրություններ

## Արտաքին հղումներ
* Պրոֆիլը ՌՖՄ կայքում
* Պրոֆիլը «Կռիլյա Սովետովի» կայքում
* Պրոֆիլը «Զենիթի» կայքում
* Պրոֆիլը ՖՊԼ-ի կայքում

Կատեգորիա:Զենիթի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Հայկական ծագմամբ ռուսներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ